ואגנר מורה

ואגנר מניסובה דה מורה (בפורטוגזית: Wagner Maniçoba de Moura; 27 ביוני 1976) הוא שחקן, במאי קולנוע ומוזיקאי ברזילאי. התפרסם בזכות תפקידיו בסרטים "יחידת עילית", "יחידת עילית 2" ו"אליסיום". גילם את דמותו של פבלו אסקובר בסדרת הטלוויזיה של נטפליקס "נרקוס"; בעבורו היה מועמד לפרס גלובוס הזהב לשנת 2016. בשנת 2025 זכה בפרס גלובוס הזהב על תפקידו בסרט "הסוכן החשאי".

 ביוגרפיה 
מורה נולד בעיירה רודלס וגדל בעיר סלבדור שבמדינת באהיה, בצפון-מזרח ברזיל. אמו הייתה עקרת בית, ואביו היה סמל בחיל האוויר הברזילאי. מורה הוא בוגר "האוניברסיטה הפדרלית של באהיה" עם תואר בעיתונאות.

 קריירה 
הוא החל את דרכו כשחקן בקולנוע הברזילאי בתפקידים קטנים בסרטים שפרצו לתודעה העולמית וזכו להצלחה, כגון "אישה על הגובה", "קראנדירו", "איש השנה" ו"מאחורי השמש" של וולטר סאלס.

הוא פרץ ככוכב מקומי בברזיל בשנת 2005 בזכות תפקיד ראשי בדרמה הארוטית "עיר תחתית", לצדה של אליס בראגה.

בשנת 2007 הופיע מורה באחד הסרטים המצליחים ביותר שהופקו בברזיל – "יחידת עילית". בסרט גילם מורה את קפטן נסימינטו מהגדוד למבצעים מיוחדים של המשטרה הצבאית של ברזיל. לצורך התפקיד הוא התאמן יחד עם סוכני משטרה ברזילאים מיוחדים ובפרט עם פאולו סטובאני, ממפקדי הגדוד. מורה חזר לתפקיד קפטן נסימינטו גם בסרט ההמשך "יחידת עילית 2: האויב מבפנים", שיצא ב-2010 והיה רווחי ואף מוצלח מקודמו.

בשנת 2013 שיחק מורה לראשונה בתפקיד הוליוודי ובשפה האנגלית בסרט האקשן הבדיוני של ניל בלומקאמפ "אליסיום". בסרט שיחק בתור ספיידר, מבריח הפליטים איתו מתקשר מקס דה קוסטה (מאט דיימון).

בשנים 2015–2017 גילם מורה את דמותו של סוחר הסמים הקולומביאני פבלו אסקובר בסדרת הפשע של רשת נטפליקס "נרקוס". עבור תפקיד זה, מורה נאלץ לחזור לקולג' לקחת שיעורים בספרדית כדי שישמע כאילו זוהי שפת האם שלו, והוא אף העלה 18 קילוגרמים בשביל התפקיד. הוא קיבל מועמדות לפרס גלובוס הזהב לשחקן הטוב ביותר בסדרה דרמה. כמו כן, ב-2018 הוא ערך גם הופעת אורח באותו תפקיד בסדרת הבת שלה, "נרקוס: מקסיקו".

ב-2019 ביים את סרטו הראשון, "מריגלה", אודות חייו של הסוציאליסט קרלוס מריגלה ובכוונתו לביים עונה בסדרה "נרקוס: מקסיקו".

בשנת 2020 שיחק בסרט הדרמה הביוגרפי "סרז'יו" כנציג האו"ם בעיראק, סרז'יו ויירה דה מלו. באוקטובר 2020 חתם מורה עם סוכנות הכישרונות האמריקאית, WME.

בשנת 2022 דיבב את דמות הזאב הגדול הרע בסרט האנימציה "החתול של שרק 2: משאלה אחת ודי".

בשנת 2025 כיכב בתפקיד הראשי במותחן הפוליטי "הסוכן החשאי" (אנ') שביים הבמאי הברזילאי המוערך קלבר מנדונסה פיליו (אנ'). ואגנר גילם בסרט את מרסלו, מורה בתיכון שנקלע לסערה פוליטית של שנותיה האחרונות של הדיקטטורה הצבאית הברזילאית, ומנסה להימלט מרדיפות; בפסטיבל הקולנוע בקאן שנערך ב-18 במאי 2025, זכה ואגנר בפרס השחקן הטוב לצד מנדונסה-פיליו שזכה בפרס לבימוי. על תפקידו זה זכה גם בפרס גלובוס הזהב לשחקן הטוב ביותר בסרט קולנוע - דרמה.

 חיים אישיים 
מלבד היותו שחקן מצליח בברזיל, מורה הוא גם סולן וחבר בהרכב מוזיקלי הנקרא "Sua Mãe".

מורה נשוי לצלמת סנדרה דלגדו ואב לשני בנים.

 פילמוגרפיה 
 קולנוע 
שנהסרטתפקידהערות2000אישה על הגובהרפי2001מאחורי השמשמתאוס2002The Three Mariasחסואיו קרוז2003God Is Brazilianטאוקהאיש השנהסואלקראנדירוזיקוThe Middle of the Worldרומאו2004Ninaאיש עיוור2005עיר תחתיתנאלדינהוA Máquinaמנחה טלוויזיה2007Ó Paí, ÓבוקהSaneamento Básicoחואקיםיחידת עיליתקפטן רוברטו נסקימנטו2008RomanceפדרוBlackoutמרסלו2010יחידת עילית 2קולונל רוברטו נסקימנטוVIPsמרסלו דה רוצ'ה2011O Homem do Futuroג'ואו "זירו" הנריקה2013Father's Chairתאואליסיוםספיידרסיירה פלאדהלינדו ריקו2014חוף העתידדונטוריו, אני אוהב אותךג'איטראשחוסה אנג'לו2019מריגלהבמאי, תסריטאי ומפיקרשת צרעותחואן פבלו רוק2020סרז'יוסרז'יו ויירה דה מלוגם מפיק2022החתול של שרק 2: משאלה אחת ודיהזאב הגדול והרעדיבובהאיש האפורלזלו סוזה 2024 הקרב על אמריקהג'ואל2025הסוכן החשאימרסלו / ארמנדוגם מפיקTBAThe Last DayפיטרSay Her NameLast Night at the Lobsterגם במאי11817

 טלוויזיה 
שנהסדרהתפקידהערות2003–2004Sexo Frágilאדו / מגאלי20 פרקים2003Carga Pesadaפדרינופרק: "Carga Perecível"2005A Lua Me Disseגוסטבו בוקאריטלנובלה; 143 פרקים2006JKז'וסלינו קוביצ'קתפקיד ראשי; 47 פרקים2007גן עדן טרופיאולבו נובהאסטלנובלה; 156 פרקים2013A Menina Sem Qualidadesאבא של אלכסמיני-סדרה2015–2016נרקוספבלו אסקוברתפקיד ראשי (2 עונות); 20 פרקים2018American Experienceקנדידו רונדוןפרק: "American Experience"2018, 2021נרקוס: מקסיקופבלו אסקובר2 פרקים2022זוהרותדן ולאסקסתפקיד ראשי; 8 פרקים2024מר וגברת סמית'ג'ון סמית' השלישי2 פרקים2025גנבי סמים (אנ')מני קרבאליותפקיד ראשי; 8 פרקים

 פרסים ומועמדויות 
פרסשנהקטגוריהעבורתוצאהמקורפרס גות'הם2025ההופעה הראשית הטובה ביותרהסוכן החשאיפרס איגוד מבקרי הקולנוע האמריקאי2026השחקן הטוב ביותרהסוכן החשאישחקן המשנה הטוב ביותר במיני-סדרה או סרט טלוויזיהגנבי סמים

 קישורים חיצוניים 



 הערות שוליים 

קטגוריה:שחקני קולנוע וטלוויזיה ברזילאים
קטגוריה:שחקני תיאטרון ברזילאים
קטגוריה:במאי קולנוע ברזילאים
קטגוריה:מוזיקאים ברזילאים
קטגוריה:בוגרי אוניברסיטאות ומכללות
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:ברזילאים שנולדו ב-1976